CELEX: C2005/006/35
Language: lv
Date: 2005-01-08 00:00:00
Title: Tiesas spriedums (piektā palāta) 2004. gada 18. novembrī lietā C-78/04 Eiropas Kopienu Komisija pret Austrijas Republiku (Valsts pienākumu neizpilde — Direktīva 96/61/EK — Piesārņojuma integrēta novēršana un kontrole)

8.1.2005   
            
            
               LV
            
            
               Eiropas Savienības Oficiālais Vēstnesis
            
            
               C 6/18
            
         
      TIESAS SPRIEDUMS
   
   (piektā palāta)
   2004. gada 18. novembrī
   lietā C-78/04 Eiropas Kopienu Komisija pret Austrijas Republiku (1)
   
   (Valsts pienākumu neizpilde - Direktīva 96/61/EK - Piesārņojuma integrēta novēršana un kontrole)
   (2005/C 6/35)
   tiesvedības valoda - vācu
   Lietā C-78/04 par prasību sakarā ar valsts pienākumu neizpildi atbilstoši EKL 226. pantam, ko 2004. gada 18. februārī cēla Eiropas Kopienu Komisija (pārstāvji U. Wölker un M. Konstantinidis) pret Austrijas Republiku (pārstāvis E. Riedl), Tiesa (piektā palāta) šādā sastāvā: C. Gulmann, kas pilda piektās palātas priekšsēdētāja funkcijas, tiesneši R. Schintgen un P. Kūris (referents), ģenerāladvokāts J. Kokott, sekretārs R. Grass, 2004. gada 18. novembrī ir pasludinājusi spriedumu, kura rezolutīvā daļa ir šāda:
   
               1)
            
            
               Tā kā Austrijas Republika:
               
                           —
                        
                        
                           “esošas iekārtas” definīciju Padomes 1996. gada 24. septembra Direktīvas 96/61/EK par piesārņojuma integrētu novēršanu un kontroli 2. panta 4. punkta nozīmē nav pilnībā transponējusi 1994. gada Gewerbeordnung (1994. gada Amatnieku, tirgotāju un ražotāju kodekss) tajā versijā, kurā izdarīti grozījumi ar Bundesgesetz BGB1. I, 88/2000 un kura stājās spēkā 2000. gada 1. septembrī;
                        
                     
                           —
                        
                        
                           prasības, kas attiecas uz atļaujas piešķiršanas nosacījumiem un kas paredzētas minētās direktīvas 9. panta 4. punktā, nav pilnībā transponējusi grozītajā 1994. gada Gewerbeordnung, un prasības, kuras paredzētas tā paša panta 3. līdz 5. punktā, nav pilnībā transponējusi 2001. gada Niederösterreichisches Eektrizitätswesengesetz (“2001. gada NÖ EwG”);
                        
                     
                           —
                        
                        
                           tās pašas direktīvas IV pielikumu nav pilnībā transponējusi grozītajā 1994. gada Gewerbeordnung un 2001. gada NÖ Ew;
                        
                     
                           —
                        
                        
                           iepriekšminēto direktīvu saistībā ar tās I pielikuma 1.1. punktā paredzētajām sadedzināšanas iekārtām nav transponējusi grozītajā 1994. gada Gewerbeordnung un 1998. gada Salzburger Abfallwirtschaftsgesetz;
                        
                     
                           —
                        
                        
                           Direktīvu 96/61 nav pilnībā transponējusi 1999. gada Burgenländisches Eektrizitätswesengesetz, un
                        
                     
                           —
                        
                        
                           minēto direktīvu saistībā ar tās I pielikuma 6.6. punktā minētajām iekārtām, kas paredzētas intensīvai audzēšanai, nav transponējusi Burgenlandes, Zalcburgas un Tiroles federālās zemes tiesību aktos,
                        
                     tā nav izpildījusi pienākumus, kas tai uzlikti saskaņā ar iepriekšminētās direktīvas 2. panta 4. punktu, 9. panta 3. līdz 5. punktu un IV pielikumu, kā arī minētās direktīvas 1. pantu saistībā ar I pielikuma 1.1. un 6.6. punktu;
            
         
               2)
            
            
               piespriest Austrijas Republikai atlīdzināt izdevumus.
            
         
      (1)  OV C 94, 17.4.2004.